***Σεραφίτα*** (γαλλικός τίτλος:*Séraphîta*) είναι μυθιστόρημα του Ονορέ ντε Μπαλζάκ που δημοσιεύθηκε το 1834 και περιλαμβάνεται στις *Φιλοσοφικές μελέτες* της *Ανθρώπινης κωμωδίας.* Πραγματεύεται το θέμα του ανδρόγυνου, ενός πλάσματος που συνενώνει τη φύση του αρσενικού και του θηλυκού. Σε αντίθεση με τη ρεαλιστική γραφή των περισσότερων από τα πιο γνωστά έργα του συγγραφέα, η ιστορία εμβαθύνει στο φανταστικό και το υπερφυσικό για να παρουσιάσει φιλοσοφικά θέματα.

Με τα έργα *Το δέρμα της λύπης* (1831), *Οι εξόριστοι* (1831) και *Λουί Λαμπέρ* (1832) ανήκει στο διηγηματικό πλαίσιο των Μυστικιστικών έργων του Μπαλζάκ.

Το μυθιστόρημα είχε σημαντική επιτυχία, επανεκδόθηκε επτά φορές κατά τη διάρκεια της ζωής του Μπαλζάκ.

Υπόθεση
-------

Σε ένα κάστρο στις απόκρημνες ακτές της Νορβηγίας κοντά σε ένα χωριό, χαμένο στη μέση του πάγου και του χιονιού, ο Σεραφίτους, ένα παράξενο και μελαγχολικό ον, φαίνεται να κρύβει ένα τρομερό μυστικό. Η Μίνα, η κόρη του πάστορα του χωριού, νιώθει μια παράξενη έλξη γι' αυτόν, πιστεύοντας ότι ο Σεραφίτους είναι άντρας. Αλλά τον Σεραφίτους ερωτεύεται επίσης και ο Βίλφριντ, ένας ωραίος ξένος που αποκλείστηκε από τα χιόνια στην περιοχή, που τον θεωρεί γυναίκα, τη Σεραφίτα. 

Στην πραγματικότητα, ο Σεραφίτους-Σεραφίτα είναι ένα τέλειο ανδρόγυνο, γεννημένο από γονείς που, σύμφωνα με τα μυστικιστικά δόγματα του Εμάνουελ Σβέντενμποργκ, έχουν υπερβεί την ανθρώπινη κατάσταση και έδωσαν ζωή σ'αυτό το μυστηριώδες χωρίς φύλο και σεξουαλικότητα πλάσμα. Εξαιρετικά μορφωμένος, προικισμένος με πνευματικές ικανότητες που ξεπερνούν αυτές των κοινών θνητών, κάνει μια μοναχική και στοχαστική ζωή. Αλλά αυτό το σχεδόν ουράνιο ον ονειρεύεται να βιώσει την τέλεια αγάπη, αυτή που συνίσταται στην αγάπη δύο όντων αντίθετου φύλου μαζί. Πράγματι, η Μίνα και ο Βίλφριντ αγαπούν ταυτόχρονα αυτό το πλάσμα και ο καθένας τους βλέπει σ'αυτό το φύλο που το ίδιο δεν έχει..

Τέλος, κάτω από τα σαστισμένα μάτια της Μίνας και του Βίλφριντ, το «τέλειο ον», έχοντας βιώσει τον πλήρη έρωτα και από τα δύο φύλα, μεταμορφώνεται σε άγγελο και ανεβαίνει στον ουρανό.

Σχολιασμός
----------

Η *Σεραφίτα* είναι ένα θεματικά μοναδικό έργο στην *Ανθρώπινη Κωμωδία* και το θέμα προκύπτει από το βαθύ ενδιαφέρον του Μπαλζάκ για τον μυστικισμό και τα παραφυσικά φαινόμενα, ίχνη του οποίου, βρίσκονται και σε πολλά άλλα έργα του. Είναι επίσης γνωστό ότι είχε την πρόθεση να γράψει ένα έργο εντελώς μυστικιστικού χαρακτήρα ήδη από το 1824.

Ένα σημαντικό κίνητρο για τον συγγραφέα ήταν επίσης η γενική κρίση της θρησκείας στη Γαλλία και η κυριαρχία του ορθολογισμού στη θέση της πίστης σε υπερφυσικά φαινόμενα. Ωστόσο, το έργο δεν είναι μια αποθέωση κάποιας από τις υπάρχουσες θρησκείες, αλλά ένας έπαινος της πνευματικότητας, μια στάση αποδοχής σε φαινόμενα που δεν μπορούν να εξηγηθούν ορθολογικά και, τέλος, η ανάπτυξη ατομικού προβληματισμού για τη μεταφυσική, φτάνοντας στη δημιουργία του δικού του συστήματος πεποιθήσεων. Αν και βασίζεται στο φιλοσοφικό σύστημα του Σβέντενμποργκ, δεν είναι μια θρησκευτική ή φιλοσοφική πραγματεία ή μια παραβολή, και από πολλές απόψεις υπερβαίνει τις ιδέες που προτείνει ο φιλόσοφος. 

Στο έργο, τα υπερφυσικά γεγονότα παρουσιάζονται ως γεγονότα των οποίων οι αιτίες μας διαφεύγουν. Σε άλλο σημείο, ο Μπαλζάκ παρουσιάζει θαυματουργές θεραπείες ως φυσιολογικά φαινόμενα που παράγονται από τον μαγνητισμό.

Διασκευές
---------

* Ο Ιταλός συνθέτης Ρουτζέρο Λεονκαβάλο συνέθεσε ένα συμφωνικό ποίημα βασισμένο στην ιστορία.
* Μια μεταφορά του μυθιστορήματος για τη θεατρική σκηνή σε σκηνοθεσία Ουριέλ Ζοχάρ ανέβηκε από το 2010 έως το 2014 στο Παρίσι και στη συνέχεια σε πολλές χώρες σε όλο τον κόσμο.

Μετάφραση στα ελληνικά
----------------------

* *Σεραφίτα*, μετάφραση: Μαρία Σπυριδοπούλου, εκδόσεις Ροές, 2012

Παραπομπές
----------

1. ↑ . «tetraktys.gr/el/products/serafita».
2. ↑ . «culturenow.gr/book-review-serafita-onore-nte-mpalzak/».
3. ↑ . «balzacbooks.wordpress.com/2012/08/19/seraphita/».
4. ↑ . «lifo.gr/culture/vivlio/onore-nte-mpalzak-enas-apo-toys-megalyteroys-syggrafeis-olon-ton-epohon».
5. ↑ . «balzac-analyse.com/seraphita/».
6. ↑ . «babelio.com/livres/Balzac-Seraphita».
7. ↑ . «kikitriantafylli.wordpress.com/Σεραφίτα Σεραφίτους – Το μυθιστόρημα που άλλαξε τη μουσική».
8. ↑ . «politeianet.gr/books/balzac-honore-de-roes-serafita».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNF: cb12347361h (data)

 |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Ανθρώπινη κωμωδία του Ονορέ ντε Μπαλζάκ |
| --- |
|  |
| *Σκηνές της ιδιωτικής ζωής* | 
* *Το σπίτι της γάτας που παίζει με το κουβάρι*
* *Ο χορός του Σω*
* *Αναμνήσεις δύο μικροπαντρεμένων γυναικών*
* *Το πουγκί*
* *Η Μοντέστ Μινιόν*
* *Ένα ξεκίνημα στη ζωή*
* *Αλμπέρ Σαβαρύς*
* *Η βεντέτα*
* *Μια διπλή οικογένεια*
* *Η συζυγική ειρήνη*
* *Μαντάμ Φιρμιανί*
* *Πορτρέτο γυναίκας*
* *Η φανταστική ερωμένη*
* *Μια κόρη της Εύας*
* *Το μήνυμα*
* *Η γρεναδιέρα*
* *Η εγκαταλειμμένη γυναίκα*
* *Ονορίν*
* *Μπεατρίς*
* *Γκομπσέκ*
* *Η τριαντάχρονη γυναίκα*
* *Ο μπάρμπα-Γκοριό*
* *Ο συνταγματάρχης Σαμπέρ*
* *Η λειτουργία του άθεου*
* *Η απαγόρευση*
* *Το συμβόλαιο γάμου*
* *Άλλο πορτρέτο γυναίκας*
 |
|  |
| *Σκηνές της επαρχιακής ζωής* | 
* *Ούρσουλα Μιρουέ*
* *Ευγενία Γκραντέ*
* *Πιερέτα*
* *Ο εφημέριος της Τουρ*
* *Η Ραμπουιγέζα*
* *Ο εκλαμπρότατος Γκωντισάρ*
* *Η μούσα της επαρχίας*
* *Η γεροντοκόρη*
* *Συλλογή αρχαιοτήτων*
* *Χαμένες ψευδαισθήσεις*
 |
|  |
| *Σκηνές της παρισινής ζωής* | 
* *Φεραγκύς*
* *Η δούκισσα του Λανζαί*
* *Το κορίτσι με τα χρυσά μάτια*
* *Καίσαρ Μπιροτώ*
* *Ο Οίκος Νυσενζέν*
* *Μεγαλεία και δυστυχίες των κουρτιζάνων*
* *Τα μυστικά της πριγκίπισσας ντε Καντινιάν*
* *Φατσίνο Κάνε*
* *Σαραζίν*
* *Πιέρ Γκρασού*
* **Η εξαδέλφη Μπέτη**
* *Ο εξάδελφος Πονς*
* *Ένας επιχειρηματίας*
* *Ένας πρίγκιπας της Βοημίας*
* *Γκωντισάρ Β'*
* *Οι υπάλληλοι ή Η ανώτερη γυναίκα*
* *Οι ακούσιοι κωμωδοί*
* *Οι μικροαστοί*
* *Η άλλη όψη της σύγχρονης ιστορίας*
 |
|  |
| *Σκηνές της πολιτικής ζωής* | 
* *Ένα επεισόδιο την εποχή της Τρομοκρατίας*
* *Μια σκοτεινή υπόθεση*
* *Ο βουλευτής του Αρσί*
* *Ζ. Μαρκάς*
 |
|  |
| *Σκηνές της στρατιωτικής ζωής* | 
* **Οι Σουάνοι**
* *Ένα πάθος στην έρημο*
 |
|  |
| *Σκηνές της αγροτικής ζωής* | 
* *Οι χωρικοί*
* *Ο επαρχιακός γιατρός*
* *Ο εφημέριος του χωριού*
* *Το κρίνο στην κοιλάδα*
 |
|  |
| Φιλοσοφικές σπουδές | 
* **Το μαγικό δέρμα**
* *Ο Ιησούς Χριστός στη Φλάνδρα*
* *Η συμφιλίωση του Μέλμοθ*
* *Το άγνωστο αριστούργημα*
* *Γκαμπαρά*
* *Μασιμίλα Ντόνι*
* *Η αναζήτηση του απόλυτου*
* *Το καταραμένο παιδί*
* *Αντίο*
* *Οι Μαράνα*
* *Ο επίτακτος*
* *Ο δήμιος*
* *Ένα δράμα στην ακροθαλασσιά*
* *Ο δάσκαλος Κορνήλιος*
* *Το κόκκινο πανδοχείο*
* *Περί της Αικατερίνης των Μεδίκων*
* **Το ελιξήριο της μακροζωίας**
* *Οι εξόριστοι*
* *Λουί Λαμπέρ*
* *Σεραφίτα*
 |
|  |
| Αναλυτικές σπουδές | 
* *Φυσιολογία του γάμου*
* *Μικροαθλιότητες του συζυγικού βίου*
* *Παθολογία της κοινωνικής ζωής*
* *Πραγματεία για την κομψή ζωή*
 |

 |